सूत्रों के मुताबिक मे से मुलाकात के दौरान पीएम मोदी ने विजय माल्‍या और ललित मोदी के प्रत्‍यर्पण का मुद्दा उठाया। इस मुलाकात के बारे में पीएम मोदी ने कहा, 'आज की मुलाकात दोनों देशों के संबंधों में नई ऊजा का संचार करेगी। मुझे खुशी है कि यूके इंटरनेशनल सोलर अलायंस का हिस्‍सा बनेगा।' पीएम मोदी ने उम्‍मीद जताई कि सोलर अलायंस में शामिल होने से न सिर्फ क्‍लाइमेट चेंज के खिलाफ युद्ध में मदद मिलेगी बल्कि आने वाली पीढ़‍ियों के लिए भी एक जिम्‍मेदारी पूरी हो सकेगी। मे और मोदी मुलाकात के दौरान आतंकवाद, वीजा, अप्रवासन समेत कई और मुद्दों पर चर्चा हुई। माना जा रहा है कि पीएम मोदी ने मुलाकात के दौरान गैर-कानूनी तरीके से बसे लोगों की वापसी के लिए एक एमओयू साइन। यह एमओयू साल 2014 में खत्‍म हो चुका है। अब इसे बायोमैट्रिक के जरिए रिन्‍यू किया जाएगा।